Oyinlola Kayode

Ojinlola Kajodis (Olaoluwa Oyinlola Kayode; g. 2002 m. lapkričio 29 d.) – futbolininkas kilęs iš Nigerijos, saugas.

Karjera

FK Kauno Žalgiris 
2021 m. tapo FK Kauno Žalgiris nariu. Dublerių ekipoje debiutavo 2021 m. rugsėjo 11 d. rungtynėse prieš FA Šiauliai.

Debiutavo A lygoje 2021 m. lapkričio 28 d. rungtynėse prieš „Bangos“ klubą. Tai buvo vienintelės sužaistos rungtynės aukščiausioje šalies lygoje. Daugiau žaidybinio laiko gaudavo Kauno Žalgiris B ekipoje, kuri tuomet rungtyniavo Pirmoje lygoje.

2022 m. birželio 14 d. ištraukus UEFA Konferencijų lygos burtus paaiškėjo, kad Lietuvos atstovai „Kauno Žalgiris“ kovos prieš slovakų „Ružomberok“. 2022 m. liepos 7 d. Slovakijoje įvykusiose rungtynėse Rumomberok rezultatu 2:0 nugalėjo „Kauno Žalgirį“. Pirmą įvartį į savus vartus pelnė Linas Pilibaitis, o persvarą padidino Štefanas Gerecas po įvarčio galva. Šiose rungtynėse O. Kayode pasirodė 83 minutė po keitimo, kai žengė į aikštę vietoje Lino Pilibaičio.

„Sūduvos“ klubas 
2023 m. vasario 5 d. tapo žinoma, kad žaidėjas nuomos pagrindais skolinamas „Sūduvos“ klubui.

2023 m. kovo 5 d. įvyko debiutas A lygos rungtynėse prieš FK Kauno Žalgiris. Žaidėjas pasirodė po keitimo ir žaidė iki finalinio švilpuko.

2023 m. balandžio 5 d. rungtynėse prieš „Dainavos“ klubą pelnė įvartį ir svariai prisidėjo prie marijampoliečių pergalės rezultatu 2:0.

2023 m. gegužės 9 d. pasižymėjo įvarčiu LFF taurės turnyro antrojo turo rungtynėse prieš „Ukmergės“ klubą. Po žaidėjo tikslaus smūgio rezultatas tapo 1:0. Mačas baigėsi triuškinančia „Sūduvos“ klubo pergale rezultatu 3:0.

2023 m. gegužės 30 d. LFF taurės rungtynėse prieš „Neptūno“ klubą pelnė įvartį. Marijampoliečiai rezultatu 2:0 nugalėjo varžovus ir pateko į kitą etapą.

2023 m. rugpjūčio 4 d. pelnė du įvarčius A lygos rungtynėse prieš DFK Dainava.

Statistika

Pasiekimai 
 su FK Kauno Žalgiris
 A lyga
  Sidabro medaliai: 2022 m.
  Bronzos medaliai: 2021 m.

 Asmeniniai įvertinimai
 2023 m. rugpjūčio mėn. geriausias jaunasis žaidėjas.

Šaltiniai

Nuorodos 
 alyga.lt svetainė
 SOCCERWAY
 SOFASCORE
 FLASHSCORE
 Transfermarkt
 lietuvosfutbolas.lt
 Globalsportsarchive

Nigerijos futbolininkai
Užsienio futbolininkai Lietuvos komandose